בשנת 1805 שוודיה הצטרפה לקואליציה האנטי-צרפתית השלישית ונלחמה נגד צרפת, במהלך המלחמה הצרפתית-שוודית, במאמץ להביס את צרפת תחת נפוליאון בונפרטה. המלחמה נמשכה עד לינואר 1810, כאשר שוודיה הובסה על ידי בעלת הברית של צרפת באותה העת, רוסיה. אחרי המלחמה, צרפת ושוודיה חתמו על חוזה פריז (1810). באותה שנה, המרשל ז'אן-בפטיסט ז'ול ברנדוט ששירת תחת הקיסר נפוליאון; נבחר בתור יורש העצר לקרל השלושה עשר, מלך שוודיה שהיה ערירי. ברנדוט נבחר בשל יחסו הטוב לשבויים השוודיים שנפלו בליבק, והוא אכן קיבל את ההצעה.